Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: 1996. évi CXIII. törvény módosítása
Paragraph Index: 758

(6) Az Ltp. 7. §-ának (7) bekezdése helyébe a következõ rendelkezés lép: „(7) A lakástakarékpénztár az általános szerzõdési feltételekben meghatározott módszer szerint a szerzõdési feltételeket teljesített lakáselõtakarékoskodók között az adott kiutalási idõszakhoz tartozó értékelési fordulónapon sorrendet határoz meg. A sorrend meghatározása az értékszám alapján történik. A lakástakarékpénztár e sorrend alapján határozza meg, hogy az adott kiutalási idõpontban mely szerzõdések esetében kerülhet a szerzõdéses összeg kiutalásra. A lakáselõtakarékoskodónak, illetve a kedvezményezettnek, amennyiben igényli, a lakástakarékpénztár a szerzõdéses összeget a kiutalási idõponttól, illetve attól az idõponttól számított tizenöt napon belül folyósítja, amikor a lakáselõtakarékoskodó teljesítette az általa meghatározott lakáscélú felhasználás igazolására vonatkozó kötelezettségét és hitelfelvétel esetén a lakáskölcsön kifizetési feltételeit.”

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes